True Combat: Elite

True Combat: Elite (TC:E tai TC:Elite) on ilmainen modifikaatio FPS-peliin Wolfenstein: Enemy Territory. Team Terminator ja Groove Six Studios aloittivat pelin kehityksen vuonna 2004. TC:Elite on alun perin Quake 3:een kehitetyn True Combat -modin jälkeläinen.

True Combat: Elitessä ei ole tietokonepelien ns. pistetähtäintä, vaan siinä tähdätään aseen omalla tähtäimellä. Pelissä on muitakin realistisuuteen tähtääviä muutoksia. Erikoisuutena voidaan mainita "free climb" -ominaisuus, eli pelaaja voi kiivetä esimerkiksi itsensä korkuisen aidan päälle käyttäen käsiään kuten oikeastikin. Pelaajista ei ole tehty luonnottoman sitkeitä, eli aseet ovat varsinkin Enemy Territoryn pelaajien mielestä todella tehokkaita. Aluksi peli voi tuntua todella nopeatempoiselta. Pelimuotoina mainittakoon kaksi tärkeintä: Bodycount (eniten tappoja kerännyt puoli voittaa) ja Objective (pommin sijoittaminen). Wolfenstein-pohjaisena peli on suhteellisen kevyt, varsinkin jos malttaa käyttää grafiikoita koneelle sopivalla tasolla.

Suomalaisista klaaneista menestynein on eRage yli kahdenkymmenen ottelun voittoputkellaan.

Aiheesta muualla 
 Viralliset kotisivut 
 Quake 3:n True Combat: 

Linux-pelit
Wolfenstein: Enemy Territoryn modit